**ՈՒՂԵՐՁ**

Հարգելի՛ Չարենցավան համայնքի բնակիչներ,

Շնորհավորում եմ բոլորիս Հաղթանակի և խաղաղության օրվա կապակցությամբ:

Թող խորհրդանշական մայիսի 9-ը՝ մեր պապերի հաղթանակի օրը, նոր ոգեշնչում բերի մեզ՝ օգնելով հստակ քայլերով շարժվել դեպի կայուն ու ազնվաբեր հաղթանակների:

Ցավոք, մեր համայնքում արդեն չկան Հայրենական Մեծ Պատերազմի հաղթանակն իրենց սխրաքներով կերտած վետերանները, սակայն նրանց անունն ու վեհությունը հավերժ են մեր ու մեր հայրենիքի համար:

Հաղթանակների շրջափուլում կարևոր էր Արցախյան առաջին պատերազմը: Հայաստանն անկախություն ձեռք բերեց հզոր հաղթանակով ու հերոսացած որդիներով:

Արցախյան քառօրյա ու 44-օրյա պատերազմները հերթական փորձությունն էին մեր հայրենիքի համար, սակայն պետք է վստահ լինել այն համոզման մեջ, որ մեր հաղթանակները պատմականորեն արդարացված են եղել, ուստի վերջնական հաղթանակն երկար սպասեցնել չի տալու:

Եկե՛ք այսօր ևս մեկ անգամ ոգեկոչվենք մեր կերտած բոլոր հաղթանակներով ու միասնաբար փաստենք, որ արժանի ենք ապրելու ամենահզոր հայրենիքում:

Հարգանքով՝

Չարենցավան համայնքի ղեկավար Հակոբ Շահգալդյան